title: Serie de reaccions de Bowen
text: A serie de reaccions de Bowen amuestra os minerals que se van formando a partir d'un magma orichinal por cristalización y posible reacción quimica con o magma resultant.
  
  Seguntes Norman L.Bowen quan encomienza a cristalización d'un magma, as rocas que en resultarán dependerán d'a velocidat de solidificación y de que os diferents minerals que se van formando a mesura que s'alcanza a suya temperatura de cristalización permaneixcan adintro d'o magma liquido u caigan a lo fondón, podendo u no reaccionar con o fluido remanent, a temperaturas cambiants cada vegata més baixas. A reacción entre o mineral critalizato y o fluido resultant empobrito en os elementos embrecatos en a cristalización d'este mineral y cada vegata a menor temperatura sigue una seqüencia dita "serie de reacción".
  
  As series de reacción son de dos tipos: continas si cambea unicament a composición y discontinas si o cambeo ye de composición y estructura cristalina.
  
  Bowen establió a partir d'un magma de composición basaltica a serie de reacción discontina d'os minerals ferromagnesians: olivín, auchita, hornblendab y biotita y a serie de reacción contina d'os feldespatos: anortita, plachioclasas cada vegata con menos calcio y més sodio y albita.
  
  Dimpués d'a biotita y l'albita se forma o feldespato potasico, seguito por a moscovita, pa rematar en o quarz.
  
  Con as series de Bowen s'explica a incompatibilidat de l'olivín y o quarz en as rocas y que no coincidan, y tamién que a partir d'un magma basico pueda cristalizar una roca acida por diferenciación magmatica si o fluido en movimiento va perdendo elementos como o magnesio u o fierro a mesura deixa dezaga os minerals que van crisstalizando, u si o fluido ye estatico y van cayendo ixos minerals en o fondón d'a cambra magmatica.
  
  Bibliografía 
  Alfonso Meléndez Hevia, Fernando Meléndez Hevia "Geología". 1985. Editorial Paraninfo.
  
  Petrolochía ignia